**Önk/6-6/2022.**

**J e g y z ő k ö n y v**

Készült Csongrád Város Roma Nemzetiségi Önkormányzata Képviselő-testületének **2022. augusztus 4-én** */csütörtökön/,* **14.00** órai kezdettel megtartott **6.** (*rendkívüli)* üléséről.

**Az ülés helye:** Városháza Tükörterme

**Jelen van:** Seres Zoltánné elnökhelyettes, Kállai Dezsőné és Seres Natália képviselők,

a polgármesteri hivatal részéről: Dr. Juhász László jegyző, Gácsi Szilvia, a Gazdálkodási Iroda munkatársa, Szvoboda Lászlóné jegyzőkönyvvezető, a jegyzői iroda munkatársa.

**Napirend előtt:**

1./ Seres Zoltánné elnökhelyettes köszönti a megjelent képviselőket, valamint a meghívott vendégeket.

Megállapítja, hogy az ülés határozatképes, mert a testület **3** tagja jelen van.

A testületi ülést megnyitja.

2./ Seres Zoltánné jegyzőkönyv-hitelesítőnek *Kállai Dezsőné* képviselőt javasolja, aki a jelölést elfogadja.

A testület 3 igen szavazattal, egyhangúlag *Kállai Dezsőné* képviselőt jelöli ki a jegyzőkönyv hitelesítésére.

3./ Seres Zoltánné az ülés napirendjét a kiküldött meghívó szerint bocsátja szavazásra.

A Képviselő-testület 3 igen szavazattal a következő határozatot hozza:

**18/2022. (VIII. 04.)roma nemzetiségi önkormányzati**

**H a t á r o z a t**

Csongrád Város Roma Nemzetiségi Önkormányzatának Képviselő-testülete a 2022. augusztus 4-ei rendkívüli ülésének napirendjét és tárgyalási sorrendjét a következők szerint állapítja meg:

1. Döntés egy napos kirándulásról

**1. Döntés egy napos kirándulásról**

Seres Zoltánné elnökhelyettes elmondja, hogy egy napos kirándulás keretében, a Kiskunhalasi fürdőbe szeretnének elmenni. Amennyiben nem sikerül autóbuszt intézni, személygépkocsival fognak utazni.

Gácsi Szilvia, a gazdálkodási iroda vezetője felhívja rá a figyelmet, hogy 200 eFt-ot meghaladó értékű számla esetén szerződést kell készíteni.

Kállai Dezsőné képviselő jelzi, hogy vannak, akik nem szívesen mennének fürdőbe, ezért azt kéri, hogy a részükre élelmiszercsomagot vásároljanak.

*A testület tagjai a felvetéseket megvitatják.*

Seres Zoltánné elnökhelyettes a javaslatok figyelembevételével, a következőket teszi fel szavazásra:

A képviselő-testület 2022. augusztus első felében, egy napos kirándulást szervez Kiskunmajsára a fürdőbe. Ennek költségére 270 eFt-ot különítenek el a 2022. évi költségvetés működési támogatásának terhére.

A kiránduláson részt nem vevő, arra rászorult roma származásúak részére, alapvető élelmiszerekből álló csomagot készítenek 130 eFt értékben, melynek fedezete a 2022. évi költségvetés működési támogatása.

A képviselő-testület 3 igen szavazattal, egyhangúlag - minősített többséggel - a következő határozatot hozza:

**19/2022. (VIII. 04.)roma nemzetiségi önkormányzati**

**H a t á r o z a t**

Csongrád Város Roma Nemzetiségi Önkormányzata Képviselő testülete az alábbiakról döntött:

A Képviselő-testület 2022. augusztus első felében, egy napos kirándulást tervez Kiskunmajsára a fürdőbe, melynek költségét, 270 eFt-ot, a 2022. évi költségvetés működési támogatásából biztosítja.

A képviselő-testület rászoruló roma származásúaknak alapvető élelmiszerekből álló csomagot készíttet 130 eFt értékben. Ennek fedezete a 2022. évi költségvetés működési támogatás.

A költségek elszámolásáért felelős: Seres Zoltánné elnökhelyettes 2022. 08. 15.

Erről jegyzőkönyvi kivonaton értesítést kap:

1 a képviselő-testület tagjai

2. a gazdálkodási iroda

*További hozzászólás nem hangzott el.*

Seres Zoltánné elnökhelyettes az ülést bezárja.

K.m.f.

Seres Zoltánné Kállai Dezsőné

elnökhelyettes jegyzőkönyv-hitelesítő